stanford-oval/wikipedia huggingface dataset:
บูเช็กเทียน
อ้างอิงและเชิงอรรถ > แหล่งข้อมูล

Beckwith, Christopher I. (2009) : Empires of the Silk Road: A History of Central Eurasia from the Bronze Age to the Present. Princeton: Princeton University Press. ISBN 978-0-691-13589-2.
Book of Tang, vol. 6. เก็บถาวร 2007-12-25 ที่ เวย์แบ็กแมชชีน
Cotterell, Yong Yap and Arthur Cotterell (1975). The Early Civilization of China. New York: G.P.Putnam's Sons. ISBN 978-0-399-11595-0.
Empress of China: Wu Ze Tian, by Jiang, Cheng An, Victory Press 1998
Kang-i Sun Chang, Haun Saussy, Charles Yim-tze Kwong (1999). Women writers of traditional China: an anthology of poetry and criticism. Stanford University Press.{{cite book}}:  CS1 maint: uses authors parameter (ลิงก์)
Fairbank, John King (1992), China: A New History. Cambridge, Massachusetts: Belknap Press/Harvard University Press. ISBN 978-0-674-11670-2.
Murck, Alfreda (2000). Poetry and Painting in Song China: The Subtle Art of Dissent. Cambridge (Massachusetts) and London: Harvard University Asia Center for the Harvard-Yenching Institute. ISBN 978-0-674-00782-6.
New Book of Tang, vols. 4,  เก็บถาวร 2007-10-11 ที่ เวย์แบ็กแมชชีน 76. เก็บถาวร 2008-02-19 ที่ เวย์แบ็กแมชชีน
Paludan, Ann (1998). Chronicle of the Chinese Emperors: The Reign-by-Reign Record of the Rulers of Imperial China. New York, New York: Thames and Hudson. ISBN 978-0-500-05090-3.
Rastelli, Sabrina (2008). China at the Court of the Emperors: Unknown Masterpieces from Han Tradition to Tang Elegance (25-907) . Skira. ISBN 978-88-6130-681-3.
Scarpari, Maurizio (2006). Ancient China: Chinese Civilization from the Origins to the Tang Dynasty. Vercelli: VMB Publishers. ISBN 978-88-540-0509-9.
Watson, Burton (1971). CHINESE LYRICISM: Shih Poetry from the Second to the Twelfth Century. (New York: Columbia University Press). ISBN 978-0-231-03464-7.
Yu, Pauline (2002). "Chinese Poetry and Its Institutions", in Hsiang Lectures on Chinese Poetry, Volume 2, Grace S. Fong, editor. Montreal: Center for East Asian Research, McGill University.
Zizhi Tongjian, vols. 195, 199, 200, 201, 202, 203, 204, 205, 206, 207, 208.
แม่แบบ:Translation/Ref
ดูเพิ่ม

Cawthorne, Nigel (2007). Daughter of Heaven – The True Story of the Only Woman to become Emperor of China. Oxford: One World Publications. pp. 271 pages. ISBN 978-1-85168-530-1.
Wu Zhao: China's Only Woman Emperor, written by N. Harry Rothschild and published 2008 by Pearson Education, Inc.
Empress Wu Zetian in Fiction and in History: Female Defiance in Confucian China by Dora Shu-fang Dien (Nova Publishing, 2003) explores the life of Empress Wu Zetian and the ways women found to participate in public life, despite the societal constraints of dynastic China.
Wu: The Chinese Empress Who Schemed, Seduced and Murdered Her Way to Become a Living God by Jonathan Clements offers a critical appraisal of many primary sources and includes an appendix comparing fictional accounts.
| ก่อนหน้า |  | บูเช็กเทียน |  | ถัดไป |
| --- | --- | --- | --- | --- |
| จักรพรรดินีหวัง |  | ฮองเฮา   ราชวงศ์ถัง  (655–684) |  | จักรพรรดินีเว่ย์ |
| ด ค กฮ่องเต้แห่งราชวงศ์ถัง |
| --- | --- |
ราชวงศ์ถังตะวันตก:  เกาจู่ (หลี่ หยวน)  ไท่จง (หลี่ ซื่อหมิน)  เกาจง (หลี่ จื้อ)  จงจง (หลี่ เสียน)  รุ่ยจง (หลี่ ตั๋น) 
ราชวงศ์อู่โจว:  อู่เจ๋อเทียน (อู่เม่ยเหนียง) 
ราชวงศ์ถังตะวันออก:  จงจง (ครั้งที่ 2)  ชาง (หลี่ ชงเหมา)  รุ่ยจง (ครั้งที่ 2)  เสวียนจง (หลี่ หลงจี๋)  ซู่จง (หลี่ เหิง)  ไต้จง (หลี่ อวี่)  เต๋อจง (หลี่ โกว)  ชุนจง (หลี่ สง)  เสียนจง (หลี่ ซุน)  มู่จง (หลี่ เหิง)  จิงจง (หลี่ จาน)  เหวินจง (หลี่ อัง)  อู่จง (หลี่ หยาน)  ซวนจง (หลี่ เฉิน)  ยี่จง (หลี่ ฉุย)  ซีจง (หลี่ เสวียน)  เจาจง (หลี่ เย)  ไอตี้ (หลี่ จู) 
เซี่ย → ชาง → โจว → ฉิน → ฮั่น → สามก๊ก → จิ้น / สิบหกรัฐ → เหนือ / ใต้ → สุย → ถัง → สิบรัฐ → เหลียว / ซ่ง / เซี่ยตะวันตก / จิน → หยวน → หมิง → ชิง → สาธารณรัฐจีน / สาธารณรัฐประชาชนจีน
| [[วิกิพีเดีย:|ข้อมูลบุคคล]] |
| --- | --- |
ชื่อ: Wu Zetian}
ชื่ออื่น: Wu Zhao, Wu Mei, Wu Meiniang, Empress Wu, Empress Dowager Wu, Zetian, Tianhou
รายละเอียดโดยย่อ: The only female "emperor" in Chinese history.
วันเกิด: 625
สถานที่เกิด: ฉางอาน, ราชวงศ์ถัง
วันตาย: 16 December 705
สถานที่ตาย: ลกเอี๋ยง, มณฑลเหอหนาน, China
อาณาเขตที่ใหญ่ที่สุดในสมัยของบูเช็กเทียน
เสาที่ระลึกแห่งสุสานเชียนลิง เป็นที่ที่บูเช็กเทียนกับจักรพรรดิถังเกาจงผู้เป็นพระสวามีถูกฝัง
พระศรีอริยเมตไตรย statue from the reign of Wu Zetian
หลับตาฝัน ถึงชื่อเธอ

| หลับตาฝัน ถึงชื่อเธอ |
| --- | --- |
ใบปิดภาพยนตร์

ญี่ปุ่น: 君の名は。
เฮปเบิร์น: Kimi no Na wa
 
กำกับ: มาโกโตะ ชิงไก
เขียนบท: มาโกโตะ ชิงไก
อำนวยการสร้าง:   โคอิจิโร อิโต  คัตสึฮิโระ ทาเกอิ 
นักแสดงนำ:   รีวโนซูเกะ คามิกิ  โมเนะ คามิชิราอิชิ 
กำกับภาพ: มาโกโตะ ชิงไก
ตัดต่อ: มาโกโตะ ชิงไก
ดนตรีประกอบ: แรดวิมส์
บริษัทผู้สร้าง: คอมิกซ์เวฟฟิล์ม 
ผู้จัดจำหน่าย: โทโฮ
วันฉาย:   3 กรกฎาคม ค.ศ. 2016 (2016-07-03) (อนิเมะเอ็กซ์โป)    26 สิงหาคม ค.ศ. 2016 (2016-08-26) (ญี่ปุ่น)    11 ตุลาคม ค.ศ. 2016 (2016-10-11) (ไทย) 
ความยาว: 107 นาที
ประเทศ: ญี่ปุ่น
ภาษา: ญี่ปุ่น
ทุนสร้าง: 750 ล้านเยน
ทำเงิน: 41.44 พันล้านเยน (380.15 ล้านดอลลาร์สหรัฐ)
หลับตาฝัน ถึงชื่อเธอ (ญี่ปุ่น: 君の名は。; โรมาจิ: Kimi no Na wa; อังกฤษ: Your Name) เป็นภาพยนตร์อนิเมะญี่ปุ่นแนวโรแมนติก แฟนตาซี ที่ออกฉายในปี ค.ศ. 2016 สร้างโดย คอมิกซ์เวฟฟิล์ม และจัดจำหน่ายโดย โทโฮ ภาพยนตร์เล่าเรื่องของเด็กหนุ่มนักเรียนมัธยมปลายในโตเกียว และเด็กสาวมัธยมปลายในชนบทของญี่ปุ่น ที่เกิดการสลับร่างกันอย่างลึกลับ
ภาพยนตร์เริ่มพัฒนาในปี ค.ศ. 2014 เขียนบทและกำกับโดยมาโกโตะ ชิงไก ตัวละครหลักให้เสียงโดย รีวโนซูเกะ คามิกิและโมเนะ คามิชิราอิชิ กำกับแอนิเมชันโดย มาซาชิ อันโดะ, ออกแบบตัวละครโดย มาซาโยชิ ทานากะ และแต่งเพลงประกอบภาพยนตร์โดย แรดวิมส์ ไลต์โนเวลที่ดัดแปลงจากภาพยนตร์ วางจำหน่ายก่อนภาพยนตร์จะฉายรอบปฐมทัศน์หนึ่งเดือน
ภาพยนตร์ฉายรอบปฐมทัศน์ที่งาน อนิเมะเอ็กซ์โป 2016 ใน ลอสแอนเจลิส เมื่อวันที่ 3 กรกฎาคม ค.ศ. 2016 ฉายในญี่ปุ่นเมื่อวันที่ 26 สิงหาคม ค.ศ. 2016 ฉายในไทยเมื่อวันที่ 10 พฤศจิกายน ค.ศ. 2016 ฉายในสหรัฐเมื่อวันที่ 7 เมษายน ค.ศ. 2017 ภาพยนตร์ได้รับการตอบรับที่ดีจากนักวิจารณ์ โดยชมในเรื่องของแอนิเมชัน, เพลงและน้ำหนักอารมณ์ ภาพยนตร์ทำเงินมากกว่า 41.44 พันล้านเยน (380.15 ล้านดอลลาร์สหรัฐ) ทั่วโลก กลายเป็นภาพยนตร์ญี่ปุ่นที่ทำเงินสูงสุดในปี ค.ศ. 2016 และเป็นภาพยนตร์อนิเมะที่ทำเงินสูงสุดอันดับที่สาม โดยไม่ได้ปรับตามอัตราเงินเฟ้อ
ภาพยนตร์ได้รับรางวัลภาพยนตร์แอนิเมชันยอดเยื่ยมที่งานเทศกาลภาพยนตร์ซิดจัส ครั้งที่ 49, รางวัลสมาคมนักวิจารณ์ภาพยนตร์ลอสแอนเจลิส 2016และรางวัลภาพยนตร์ไมนิจิ ครั้งที่ 71 และได้รับการเสนอชื่อเข้าชิงในรางวัลแอนิเมชันยอดเยี่ยมแห่งปี ที่งานรางวัลสถาบันญี่ปุ่น ครั้งที่ 40 ภาพยนตร์คนแสดงรีเมกโดย พาราเมาต์พิกเจอร์ส กำลังอยู่ในการพัฒนา โดยจะดำเนินเรื่องอยู่ในสหรัฐ
โครงเรื่อง

มิสึฮะเป็นเด็กนักเรียนหญิงในเมืองอิโตโมริ เหนื่อยหน่ายกับชีวิตในชนบท และปรารถนาจะเป็นหนุ่มหล่อ ณ กรุงโตเกียวในชาติหน้า ต่อมา ทากิเด็กนักเรียนชายในกรุงโตเกียว ตื่นขึ้นมาพบว่าตนเองอยู่ในร่างเด็กสาวที่มีชื่อว่ามิสึฮะ ส่วนมิสึฮะกลับอยู่ในร่างของทากิ
ทากิและมิสึฮะเข้าใจว่า ตนสลับร่างกัน จึงเริ่มติดต่อสื่อสารกันโดยส่งข้อความทางกระดาษหรือโทรศัพท์ ครั้นเวลาผ่านไป ต่างคนเกิดเริ่มคุ้นชินกับร่าง และเริ่มก้าวก่ายชีวิตของกัน มิสึฮะช่วยให้ทะกิสนิทสนมกับมิกิ โอะกุเดะระ เพื่อนร่วมงานหญิง จนทั้งคู่นัดหมายดูใจกัน ส่วนทากิก็ช่วยให้มิสึฮะเป็นดาวโรงเรียน
ภายหลัง มิสึฮะบอกทะกิว่า จะมีดาวหางในเร็ววันนี้ สามารถมองเห็นได้ในเทศกาลท้องถิ่นเมืองอิโตโมริ ตนต้องการชมมาก วันถัดมา ทากิจึงตื่นขึ้นพบว่า ตนกลับอยู่ในร่างเดิม แล้วไปพบมิกิตามนัดหมาย แต่การดูใจไม่ประสบผล นอกจากนี้ ทากิยังตระหนักว่า ตนและมิสึฮะไม่สลับร่างกันอีกแล้ว ทากิจึงตัดสินใจออกติดตามหามิสึฮะ แต่ไม่ทราบแม้แต่ชื่อบ้านชื่อเมืองของเธอด้วยซ้ำ จึงเตร่ตระเวนไปทั่วชนบทญี่ปุ่น โดยอาศัยภาพความทรงจำที่ตนร่างขึ้นบนกระดาษ
ในที่สุด พนักงานร้านอาหารแห่งหนึ่งระลึกได้ว่า ภาพนั้นคือเมืองอิโตโมริ พนักงานคนนั้นแจ้งว่า ดาวหางตกที่เมืองนี้เมื่อสามปีก่อน ทำลายเมืองจนย่อยยับ สังหารประชากรไปราวสามในสี่ ทากิจึงค้นหาบันทึกเกี่ยวกับอุบัติการณ์ครั้งนั้นและพบว่า มิสึฮะเป็นหนึ่งในผู้เคราะห์ร้าย
ทากิจึงไปยังศาลเจ้าตระกูลมิสึฮะ แล้วพบว่า ช่วงเวลาของตนและมิสึฮะนั้นไม่สัมพันธ์กันเลย ทะกิดื่มสาเกคุชิกะมิกะเซะที่มิสึฮะทำถวายไว้ในศาล หวังว่าจะช่วยให้ติดต่อกับร่างมิสึฮะก่อนเกิดดาวตกได้ ฉะนั้น ทากิจึงตื่นขึ้นในร่างของมิสึฮะ และพบว่า ยังมีเวลาช่วยเมือง จึงออกบอกเพื่อนฝูงเรื่องดาวหาง และชวนกันโยกย้ายผู้คน ขณะนั้น ทะกิเข้าใจว่า มิสึฮะบัดนี้อยู่ในร่างตนที่ศาล จึงมุ่งหน้าไปหาเธอที่นั้น
วิญญาณของมิสึฮะตื่นขึ้นในร่างของทากิ แล้วออกเดินเร่ไปจนสุดยอดภูเขาที่ซึ่งศาลตั้งอยู่ แม้จะรับรู้ได้ถึงกันและกัน แต่ทากิและมิสึฮะกลับหากันไม่เจอ เพราะช่วงเวลาของทั้งสองยังไม่สัมพันธ์กัน ครั้นอาทิตย์ตก ทะกิและมิสึฮะระลึกได้ว่า เป็นยามโพล้เพล้ ซึ่งในภาษาญี่ปุ่นโบราณเรียก "คะวะตะเระ" (彼は誰) แปลตรงตัวว่า "นั่นใครกัน?" และยามโพล้เพล้นี้เองเป็นเวลาที่ทั้งคู่เคยคืนสู่ร่าง ดังนั้น ทั้งสองจึงพบกัน
ทากิบอกมิสึฮะให้ชักนำบิดาผู้ห่างเหินของเธอซึ่งเป็นนายกเทศมนตรีเมืองนั้นให้อพยพผู้คน ทั้งคู่จึงเขียนชื่อกันและกันไว้บนฝ่ามือ จะได้หากันเจอเมื่อกลับสู่ช่วงเวลาของแต่ละคนแล้ว ทว่า มิสึฮะอันตรธานไปก่อนจะเขียนชื่อตนได้ ส่วนทากินั้นกลับเขียนว่า "ฉันรักเธอ" แทนชื่อของตน ดังนั้น เมื่อคนทั้งสองพยายามจะจำชื่อของกัน จึงไร้ผล และที่สุดก็ลืมเลือนซึ่งกัน
แปดปีให้หลัง ปรากฏว่า ชาวเมืองอิโตโมริทั้งหมดเอาชีวิตรอดจากเหตุการณ์ดาวตกได้ เพราะมิสึฮะชี้นำให้บิดาดำเนินการอย่างทันท่วงที ส่วนทากิสำเร็จการศึกษาจากมหาวิทยาลัยและกำลังหางาน แต่ลึก ๆ ยังคร่ำครวญหาอดีตบางอย่างมาตลอด ทากิพบว่า ตนเองสนใจใคร่รู้เกี่ยวกับเมืองอิโตโมริมาเสมอ เช่น เมื่อเห็นนิตยสารเกี่ยวกับเมืองนี้ หรือผู้คนจากเมืองนี้ที่เคยพบพานมาในร่างมิสึฮะ ครั้นแล้ว วันหนึ่ง ทะกิและมิสึฮะก็เห็นกันขณะรถไฟที่ตนโดยสารผ่านพ้นกัน ทั้งสองจึงลงรถแล้วออกค้นหากัน พวกเขาพบกัน ณ ขั้นบันได ความรู้สึกราวกับรู้จักกันมาเนิ่นนานก็เอ่อท้น ก่อนคนทั้งสองจะเอ่ยปากถามชื่อกันและกัน
การตอบรับ

ภาพยนตร์เรื่องนี้ทำเงินอันดับหนึ่ง ในช่วงสุดสัปดาห์เปิดตัวบ็อกซ์ออฟฟิศของประเทศญี่ปุ่น กับรายได้ 930 ล้านเยน และยอดจำหน่ายตั๋ว 688,000 ใบ รวมถึงวันเปิดงานในวันศุกร์ ที่ทำรายได้รวม 1.28 พันล้านเยน
| รายชื่อรางวัลและการเข้าชิงของ หลับตาฝัน ถึงชื่อเธอ> ค.ศ. | รายชื่อรางวัลและการเข้าชิงของ หลับตาฝัน ถึงชื่อเธอ> งานประกาศผลรางวัล | รายชื่อรางวัลและการเข้าชิงของ หลับตาฝัน ถึงชื่อเธอ> ประเภทรางวัล | รายชื่อรางวัลและการเข้าชิงของ หลับตาฝัน ถึงชื่อเธอ> เข้าชิงในนาม | รายชื่อรางวัลและการเข้าชิงของ หลับตาฝัน ถึงชื่อเธอ> ผล | รายชื่อรางวัลและการเข้าชิงของ หลับตาฝัน ถึงชื่อเธอ>  | รายชื่อรางวัลและการเข้าชิงของ หลับตาฝัน ถึงชื่อเธอ>  |
| --- | --- | --- | --- | --- | --- | --- |
| 2016 | 49th Sitges Film Festival | Best Animated Feature Length Film | Your Name | ชนะ |  |  |
| 2016 | 60th BFI London Film Festival | Best Film | Your Name | เสนอชื่อเข้าชิง |  |  |
| 2016 | 18th Bucheon International Animation Festival | Best Animated Feature Special Distinction Prize | Your Name | ชนะ |  |  |
| 2016 | 18th Bucheon International Animation Festival | Best Animated Feature Audiences Prize | Your Name | ชนะ |  |  |
| 2016 | 29th Tokyo International Film Festival | ARIGATŌ Award | มาโกโตะ ชิงไก | ชนะ |  |  |
| 2016 | Newtype Anime Awards | Best Picture (Film) | Your Name | ชนะ |  |  |

ในประเทศไทย ภาพยนตร์กำหนดฉายวันที่ 13 ตุลาคม ค.ศ. 2016 แต่เลื่อนเป็นวันที่ 10 พฤศจิกายน ค.ศ. 2016 สี่วันแรกที่เข้าฉายทำรายได้รวม 22,996,714 บาท เป็นอันดับที่หนึ่งในบ็อกซ์ออฟฟิศ
ดูเพิ่ม

รายชื่อภาพยนตร์แอนิเมชันที่ทำเงินสูงสุด
รายชื่อภาพยนตร์ที่ทำเงินสูงสุดในประเทศญี่ปุ่น
แหล่งข้อมูลอื่น

เว็บไซต์ทางการ (ญี่ปุ่น)
หลับตาฝัน ถึงชื่อเธอ ที่อินเทอร์เน็ตมูวีเดตาเบส
| ด ค กมาโกโตะ ชิงไก |
| --- | --- |
ภาพยนตร์:  เหนือเมฆา...ที่แห่งสัญญาของเรา (2004)  ยามซากุระร่วงโรย (2007)  เด็กสาวกับเสียงเพรียกแห่งพิภพเทพา (2011)  ยามสายฝนโปรยปราย (2013)  หลับตาฝัน ถึงชื่อเธอ (2016)  ฤดูฝัน ฉันมีเธอ (2019)  การผนึกประตูของซุซุเมะ (2022) 
ภาพยนตร์สั้น:  เธอและแมวตัวนั้น (1999)  เสียงเพรียก...จากดวงดาว (2002)  เนโกะ โนะ ชูไก (2008)  ดาเรกะ โนะ มานาซาชิ (2013) 
ภาพยนตร์ประกอบเกม:  Bittersweet Fools (2001)  Wind: A Breath of Heart (2002)  ฮารุ โนะ อาชิโอโตะ (2004)  Ef: A Fairy Tale of the Two. (2006) 
บันไดทางขึ้นศาลเจ้าซึงะ เป็นฉากสำคัญในใบปิดภาพยนตร์
ทะเลสาบซุวะ จังหวัดนะงะโนะ บ้านเกิดของผู้กำกับ เป็นที่มาของทะเลสาบอิโตโมริในเรื่อง
ประเทศที่ได้เข้าฉาย
เพชรตัดเพชร

ระวังสับสนกับ เพชรตัดเพชร (รายการโทรทัศน์)
| เพชรตัดเพชร |
| --- | --- |
กำกับ: วิจิตร คุณาวุฒิ พร้อมสิน สีบุญเรือง ประกอบ แก้วประเสริฐ
เขียนบท: เศก ดุสิต และ ส. เนาวราช
อำนวยการสร้าง: ปริญญา ทัศนียกุล
นักแสดงนำ: มิตร ชัยบัญชา ลือชัย นฤนาท เพชรา เชาวราษฎร์ เรจิน่า ไป่ปิง
กำกับภาพ: โชน บุนนาค
ตัดต่อ: ปง อัศวินิกุล
วันฉาย: 5 เมษายน พ.ศ. 2509
ความยาว: 138 นาที
ประเทศ: ประเทศไทย
ภาษา: ภาษาไทย
| เพชรตัดเพชร |
| --- | --- |
แนว: ละครโทรทัศน์ (แอคชั่น-ดรามา-สุขนาฏกรรม)
สร้างโดย: บริษัท ดาราวิดีโอ จำกัด  (พ.ศ. 2544)   บริษัท พอดีคำ จำกัด  (พ.ศ. 2559)
บทละครโทรทัศน์: ทรนง ศรีเชื้อ (พ.ศ. 2544)   แพรพริมา (พ.ศ. 2559)
กำกับโดย: สยาม สังวริบุตร (พ.ศ. 2544) สยาม น่วมเศรษฐี (พ.ศ. 2559)
แสดงนำ: พ.ศ. 2544  เจตริน วรรธนะสิน อัมรินทร์ นิติพน พัชราภา ไชยเชื้อ กัลยกร นาคสมภพ พ.ศ. 2559 ศุกลวัฒน์ คณารศ มิกค์ ทองระย้า อุษามณี ไวทยานนท์ ขอขวัญ  เรสตอล
ผู้ประพันธ์ดนตรีแก่นเรื่อง: พ.ศ. 2544 เพลงเพชรตัดเพชร - เจตริน วรรธนะสิน  อัมรินทร์ นิติพน พ.ศ. 2559 เพลงเพชรตัดเพชร - ศุกลวัฒน์ คณารศ  มิกค์ ทองระย้า
ภาษาต้นฉบับ:  ภาษาไทย
จำนวนตอน: พ.ศ. 2544 : 15 ตอน   พ.ศ. 2559 : 16 ตอน
การผลิต
ควบคุมงานสร้าง: พ.ศ. 2544 : คณะกรรมการพิจารณาการผลิตละครโทรทัศน์ พ.ศ. 2559 : คณะกรรมการพิจารณาการผลิตละครโทรทัศน์
สถานที่ถ่ายทำ:  ประเทศไทย
ความยาวตอน: พ.ศ. 2544 : 120 นาที  พ.ศ. 2559 : 130 นาที
ออกอากาศ
สถานีโทรทัศน์: สถานีโทรทัศน์สีกองทัพบกช่อง 7
ออกอากาศ: ครั้งที่ 1 : ปี พ.ศ. 2544   ครั้งที่ 2 : 7 ตุลาคม  พ.ศ. 2559 - 8 มกราคม พ.ศ. 2560
เพชรตัดเพชร เป็นภาพยนตร์ไทยที่ออกฉายในปี พ.ศ. 2509 สร้างจากบทประพันธ์ของ เศก ดุสิต และ ส. เนาวราช สร้างโดย ปริญญา ทัศนียกุล แห่งบริษัทสหการภาพยนตร์ไทยจำกัด มีผู้กำกับการแสดงถึง 3 ท่านคือ วิจิตร คุณาวุฒิ (เจ้าของฉายาเศรษฐีตุ๊กตาทอง) พร้อมสิน สีบุญเรือง (พันคำ) และประกอบ แก้วประเสริฐ
ภาพยนตร์เรื่องเพชรตัดเพชรเป็นภาพยนตร์ในระบบ 35 มม.ซีเนมาสโคป สีอิสต์แมน เสียงในฟิล์ม ตามแบบมาตรฐานโลก นำแสดงโดยมิตร ชัยบัญชา ให้มาประกบกับการกลับมาของพระเอกเก่า ลือชัย นฤนาท เป็นจุดขายอย่างหนึ่งที่ประสบความสำเร็จ และนางเอกคู่ขวัญ เพชรา เชาวราษฎร์ มาร่วมแสดง และมีนักแสดงสาวจากฮ่องกงเรจิน่า ไป่ปิง นอกจากนี้ยังมี เกชา เปลี่ยนวิถี อดุลย์ ดุลยรัตน์ วิไลวรรณ วัฒนพานิช พร้อมดาราอีกมากร่วมแสดง ออกฉายครั้งแรก เมื่อวันที่ 5 เมษายน พ.ศ. 2509 ที่โรงภาพยนตร์เฉลิมเขตร์ จุดเด่นที่ทำให้หนังโด่งดังคือ การทำถ่ายด้วยฟิล์ม 35 มม. แล้วมาบันทึกเสียงพากย์ เสียงแบ็คกราวน์ลงในฟิล์ม ทำให้มีความสมจริงในเรื่องคุณภาพเสียงซึ่งต่างจากหนัง 16 มม. ในยุคนั้นที่ใช้การพากย์สด ๆ ฉากวิวทิวทัศน์ของเกาะฮ่องกงก็เป็นที่ตื่นตาตื่นใจคนไทยสมัยนั้น บทบู๊ก็เล่นได้มันสะใจโดยเฉพาะฉากที่มิตรต่อยกับลือชัย และฉากที่มิตรขับรถยนต์หนีตำรวจ พอรถวิ่งลงน้ำก็แล่นไปได้เหมือนเรือ ฉากที่มิตรทิ้งขวดเป๊ปซี่เต็มถนนสกัดการติดตามที่ทุกคนจดจำ และยังมีเพลง เพชรตัดเพชร ร้องโดย คณะสุเทพโชว์ วงดนตรีซิลเวอร์แซนด์ และเพลง ดวงใจ ร้องโดย สวลี ผกาพันธ์ ซึ่งเป็นเพลงดังของหนังเรื่องนี้
ในปี พ.ศ. 2544 ดาราวิดีโอ และ ช่อง7 ได้นำภาพยนตร์เรื่องนี้มาสร้างในรูปแบบ ละครโทรทัศน์ นำแสดงโดย  เจตริน วรรธนะสิน , อัมรินทร์ นิติพน , พัชราภา ไชยเชื้อ , กัลยกร นาคสมภพ และในปี พ.ศ. 2559 พอดีคำ และ ช่อง7  ได้นำมาสร้างใหม่อีกครั้ง ในรูปแบบ ละครโทรทัศน์ นำแสดงโดย ศุกลวัฒน์ คณารศ , มิกค์ ทองระย้า , อุษามณี ไวทยานนท์ , ขอขวัญ เรสตอล
ออกอากาศตอนแรก ในวันที่ 7 ตุลาคม พ.ศ. 2559 - 8 มกราคม พ.ศ. 2560 ต่อจากละครเรื่อง ข้ามาคนเดียว
เรื่องย่อ > ฉบับภาพยนตร์ปี พ.ศ. 2509

ยอด (ลือชัย นฤนาท) สมุนมือขวาของ มิสเตอร์ตัน (เกชา เปลี่ยนวิถี) หักหลังฆ่า ชาติ (มิตร ชัยบัญชา) พ่อค้าของเถื่อนแล้วชิงของมา แต่มิสเตอร์ตันก็สงสัยว่ายอดจะหักหลังจึงสั่งให้ พูน (ชุมพร เทพพิทักษ์) ลูกน้องคนสนิทอีกคนพร้อมลูกน้องไปฆ่ายอดแต่ ไป่หลู (เรจิน่า ไป่ปิง) ตำรวจสาวที่ปลอมตัวเป็นนักร้องช่วยชีวิตเอาไว้ได้และทำให้ยอดได้รู้ว่ามิสเตอร์ตันหักหลังยอดจึงให้ความร่วมมือกับตำรวจฮ่องกง นอกจากนี้ ยอดยังหักหลัง เช็ง (อดุลย์ ดุลยรัตน์) พ่อค้าเฮโรอีนแล้วชิงเงินมาก่อนกลับเมืองไทยพร้อมกับ ไป่หลู
ทางเมืองไทย ร้อยตำรวจโทศักดิ์ชัย (มิตร ชัยบัญชา) นายตำรวจหนุ่มแห่งกองปราบได้รับมอบภารกิจจาก ผู้กำกับจิต (พันคำ) ให้สวมรอยเป็น ชาติ เพื่อสืบหานายใหญ่ขององค์กร โดยได้รับความช่วยเหลือจากไป่หลู ยอด และ รัศมี (เพชรา เชาวราษฎร์) ตำรวจสาวที่เป็นคนรักของยอดจนทำให้ได้รู้ว่า มาดามหลุยส์ นายใหญ่ขององค์กรคือ ใจสมร (วิไลวรรณ วัฒนพานิช) เศรษฐีนีใจบุญที่ใช้งานการกุศลบังหน้าเพื่อค้าของเถื่อนและเฮโรอีน
นักแสดงนำปีต่าง ๆ

| 0 | 1 | 2 | 3 | 4 |
| --- | --- | --- | --- | --- |
| รูปแบบการนำเสนอ | ร.ต.ท.ศักดิ์ชัย/ชาติ | ยอด | ไป่หลู่ | รัศมี |
| ภาพยนตร์ พ.ศ. 2509 | มิตร ชัยบัญชา | ลือชัย นฤนาท | เรจินา ไป่ปิง Regina Pai Ping | เพชรา เชาวราษฎร์ |
| ภาพยนตร์ พ.ศ. 2527 | สรพงศ์ ชาตรี | โกวิท วัฒนกุล | อภิรดี ภวภูตานนท์ | ลินดา ค้าธัญเจริญ |
| ละครโทรทัศน์ พ.ศ. 2544 | เจตริน วรรธนะสิน | อัมรินทร์ นิติพน | พัชราภา ไชยเชื้อ | กัลยกร นาคสมภพ |
| ละครโทรทัศน์ พ.ศ. 2559 | ศุกลวัฒน์ คณารศ | มิกค์ ทองระย้า | อุษามณี ไวทยานนท์ | ขอขวัญ  เรสตอล |
รายชื่อนักแสดง

| ปี | พ> ศ.2509 | พ> ศ. 2544 | พ> ศ. 2559 |
| --- | --- | --- | --- |
| โรงภาพยนตร์/สถานีออกอากาศ | โรงภาพยนตร์เฉลิมเขตร์ | ช่อง 7 | ช่อง 7 |
| ผู้สร้างภาพยนตร์/ผู้จัดละคร | บริษัทสหการภาพยนตร์ไทยจำกัด | ดาราวิดีโอ | พอดีคำ |
| บทโทรทัศน์ |  | ทรนง ศรีเชื้อ | แพรพริมา |
| ผู้กำกับการแสดง | วิจิตร คุณาวุฒิ,พันคำ, ประกอบ แก้วประเสริฐ | สยาม สังวริบุตร | สยาม น่วมเศรษฐี |
| ร.ต.ท.ศักดิ์ชาย / ชาติ / โอนิ | มิตร ชัยบัญชา | เจตริน วรรธนะสิน อัมรินทร์ สิมะโรจน์ (รับเชิญ) | ศุกลวัฒน์ คณารศ |
| ยอด | ลือชัย นฤนาท | อัมรินทร์ นิติพน | มิกค์ ทองระย้า |
| ไป่หลู | เรจิน่า ไป่ปิง | พัชราภา ไชยเชื้อ | อุษามณี ไวทยานนท์ |
| รัศมี | เพชรา เชาวราษฎร์ | กัลยกร นาคสมภพ | ขอขวัญ  เรสตอล |
| ใจสมร (มาดามหลุยส์) | วิไลวรรณ วัฒนพานิช | ชลิตา พานิชการ | ณัฐริกา ธรรมปรีดานันท์ อธิชนัน ศรีเสวก |
| เช็ง (2509)/พ่อเลี้ยงตรัน/ไตร (2559) | อดุลย์ ดุลยรัตน์ | ลิขิต เอกมงคล | ณัฐวัฒน์ เปล่งศิริวัธน์ |
| ธนา |  |  | พูลภัทร อัตถปัญญาพล |
| ร.ต.อ มานพ |  | วรพรต ชะเอม | กฤษฎา สุภาพพร้อม |
| เฉินหลง |  | เมธี อมรวุฒิกุล | อติรุจ สิงหอำพล |
| พ.ต.อ.เชิดศักดิ์ |  | อรรถชัย อนันตเมฆ | อธิวัฒน์ สนิทวงศ์ ณ อยุธยา |
| เป๊กกี้ |  | ปิยวรรณ จิตณาธรรม | ภคมน สถิรบุตร |
| แองจี้ |  |  | กนิษฐรินทร์  พัชรภักดีโชติ |
| ฟิเดลโล่ |  | กลศ อัทธเสรี | เล็ก ไอศูรย์ |
| ตัน (2509)/เช็ง (2559) | เกชา เปลี่ยนวิถี | เฉลิมพร พุ่มพันธ์วงศ์ | อรุชา โตสวัสดิ์ |
| เบิ้ล (2544) ไอ้แสบ (2559) |  | ปราบ ยุทธพิชัย | อรรครัฐ ฉั่วศิริสุขสกุล |
| ดาบหลวย |  | ฤทธิ์ ลือชา |  |
| ดร.ยามาดะ |  |  | ไดสุเกะ สุกี้คาวา |
| ปิ่น |  |  | ริญญารัตน์ วัชรโรจน์สิริ |
| ยาย |  |  | น้ำเงิน บุญหนัก |
| พ่อเลี้ยงอดุลย์ |  |  | พิพัฒน์พล โกมารทัต |
| เฟย |  |  | วิรัช  เข้มกลัด |
| บรู๊คลี (2544) จอห์น (2559) |  | สมรักษ์ คำสิงห์ | เนรัญ ศรีสันต์ |
| วัตร |  |  | ธนวิช วงศ์สุวรรณ |
| รุต |  |  | วินัย เวียงย่างกุ้ง |
| บิลลี่ |  |  | ถาวร โทนะพันธ์ |
| รอน |  |  | สุพจน์ ซาตาต |
| หลง |  |  | นพรัตน์ ทองริดสุข |
| เฮีย |  |  | เฉลิมศักดิ์ แย้มขะมัง |
| เจซซี่ |  |  | ภัทรวรินทร์ ทิมกุล |
| ผู้กำกับจิต (2509)/พล.ต.ท.บูรพา (2544)/ท่านปราชญ์ (2559) | พร้อมสิน สีบุญเรือง (รับเชิญ) | ทม วิศวชาติ (รับเชิญ) | พลรัตน์ รอดรักษา (รับเชิญ) |
| เฟื่อง |  | ไชยยา สุดใจดี |  |
| เกริก |  | ธวัชชัย รอยบัณฑิต |  |
| เพิก |  | ธนู จุ้ยนุช |  |
| เจียง |  | เกริกพันธ์ งามจิตสุขศรี |  |
| จ่าง |  | ณัฐพงษ์ ภูมิฐาน |  |
| มร.เก่า |  | ระวิน ชุมเกษียณ |  |
| ไมเคิล |  | พลกฤษณ์ จักรสุวรรณ |  |
| พูน | ชุมพร เทพพิทักษ์ |  |  |
| ตำรวจ | ล้อต๊อก |  |  |
| บุหลัน บายัน | แก่นใจ มีนะกนิษฐ์ |  |  |
| เผด็จ | อนุชา รัตนมาลย์ |  |  |
พระอภิเนาว์นิเวศน์

| พระอภิเนาว์นิเวศน์ |
| --- | --- |
หมู่พระอภิเนาว์นิเวศน์
ข้อมูลทั่วไป
สถานะ: ถูกรื้อถอน
ประเภท: หมู่พระที่นั่งภายในพระบรมมหาราชวัง
เมือง: กรุงเทพมหานคร
ประเทศ: ประเทศสยาม
เริ่มสร้าง: พ.ศ. 2397
รื้อถอน: สมัยรัชกาลที่ 5
ผู้สร้าง: พระบาทสมเด็จพระจอมเกล้าเจ้าอยู่หัว
พระบาทสมเด็จพระจอมเกล้าเจ้าอยู่หัว ทรงฉายภาพ ณ พระอภิเนาว์นิเวศน์
พระอภิเนาว์นิเวศน์ เป็นพระราชมณเฑียร (เรือนหลวง) ที่พระบาทสมเด็จพระจอมเกล้าเจ้าอยู่หัวทรงพระกรุณาโปรดเกล้าฯ ให้สร้างขึ้นภายในพระบรมมหาราชวัง โดยทรงเลือกบริเวณที่เรียกว่า "สวนขวา" เป็นที่จัดสร้างพระราชมนเทียรขึ้นใหม่ สร้างในรูปแบบสถาปัตยกรรมของชาติตะวันตก ทั้งนี้เพื่อจะใช้เป็นที่ต้อนรับแขกบ้านแขกเมื่อและเป็นที่แสดงเครื่องบรรณาการที่ประเทศแถบยุโรปส่งมาถวาย และเป็นพระเกียรติยศของพระองค์อีกประการหนึ่ง
พระราชมนเทียรแห่งนี้เป็นสถานที่สำคัญในรัชสมัยของพระบาทสมเด็จพระจอมเกล้าเจ้าอยู่หัว เนื่องจากใช้เป็นที่ประทับ ออกว่าราชการ และต้อนรับแขกบ้านแขกเมืองของพระองค์ ประกอบด้วย พระที่นั่ง 8 องค์ และหอ 3 หอ รวมทั้งหมด 11 หลัง แต่การตั้งนามพระที่นั่งและอาคารต่าง ๆ นั้น ได้รวมเอานามพระที่นั่งสุทไธสวรรย์ปราสาทและพระที่นั่งไชยชุมพลเข้ามาเป็นหมู่พระที่นั่งเดียวกันด้วย เมื่อสิ้นรัชกาลแล้ว พระบาทสมเด็จพระจุลจอมเกล้าเจ้าอยู่หัวก็มิได้ประทับ ณ หมู่พระอภิเนาว์นิเวศน์ ประกอบกับพระราชมนเทียรแห่งนี้สร้างด้วยเครื่องไม้ประกอบอิฐ ปูนเป็นหลัก เมื่อเวลาผ่านไปจึงผุกร่อนจนต้องรื้อลงเกือบทั้งหมดและปรับพื้นที่เป็นสวนดังเช่นปัจจุบัน
อย่างไรก็ตาม นามของพระที่นั่งภายในพระอภิเนาว์นิเวศน์บางองค์ก็นำไปใช้เป็นนามพระที่นั่งองค์ต่าง ๆ ในภายหลัง เช่น พระที่นั่งอนันตสมาคม ภายในพระราชวังดุสิต พระที่นั่งบรมพิมาน ภายในพระบรมมหาราชวัง เป็นต้น
ประวัติ

ในรัชสมัยพระบาทสมเด็จพระจอมเกล้าเจ้าอยู่หัวเป็นช่วงเวลาที่มีการติดต่อทั้งในด้านการค้าขาย และการเจริญสัมพันธไมตรีกับชาติตะวันตกมากขึ้น จึงมีการทูลเกล้าฯ สิ่งของจากชาติตะวันตกที่ไม่เคยมีภายในประเทศมาก่อน โดยการที่จะนำสิ่งของเหล่านั้นไปประดับไว้ที่พระที่นั่งที่มีสถาปัตยกรรมไทยประเพณี ก็อาจจะขัดกับสถานที่ ดังนั้น พระองค์จึงมีพระราชดำริให้จัดสร้างพระราชมณเฑียรแห่งใหม่ขึ้น โดยสร้างในสถาปัตยกรรมแบบตะวันตก เพื่อใช้เป็นสถานที่ต้อนรับแขกบ้านแขกเมือง พร้อมทั้งเก็บรักษาสิ่งของที่ได้รับการทูลเกล้าฯ จากชาวตะวันตกด้วย นอกจากนี้ ยังเพื่อเป็นพระเกียรติยศของพระองค์ ดังเช่นพระที่นั่งดุสิตมหาปราสาท เป็นพระเกียรติยศแด่พระบาทสมเด็จพระพุทธยอดฟ้าจุฬาโลกมหาราช พระที่นั่งมหิศรปราสาท พุทธมนเทียร และโรงช้างเผือกทั้ง 4 เป็นพระเกียรติยศแด่พระบาทสมเด็จพระพุทธเลิศหล้านภาลัย และพระที่นั่งสุทไธสวรรย์ปราสาท เป็นพระเกียรติยศแด่พระบาทสมเด็จพระนั่งเกล้าเจ้าอยู่หัว
โดยสถานที่ที่เหมาะสมในการสร้างพระราชมนเทียรแห่งใหม่นี้ทรงเลือกบริเวณ “สวนขวา” ที่ตั้งอยู่ในทิศตะวันออกของหมู่พระที่นั่งจักรพรรดิพิมานภายในพระบรมมหาราชวัง ซึ่งเดิมเป็นราชอุทยานสำหรับพระมหากษัตริย์เสด็จประพาส โดยพระองค์แบ่งพื้นที่ออกเป็น 2 ส่วน ในส่วนแรกนั้น พระองค์ทรงกั้นพื้นที่ไว้เป็นวัดในวัง ขนานนามว่า “พระพุทธนิเวศน์” และส่วนที่เหลือโปรดให้สร้างพระราชมนเทียรขึ้น พระราชทานนามว่า “พระอภิเนาว์นิเวศน์”
พระอภิเนาว์นิเวศน์ เริ่มสร้างตั้งแต่ปี พ.ศ. 2397 พระองค์โปรดให้สมเด็จเจ้าพระยาบรมมหาพิชัยญาติ (ทัต บุนนาค) เป็นแม่กอง ต่อมา เมื่อสมเด็จเจ้าพระยาบรมมหาพิชัยญาติถึงแก่พิราลัย จึงโปรดให้เจ้าพระยาศรีสุริยวงศ์ (ช่วง บุนนาค)  เป็นแม่กองแทน นอกจากนี้ ยังมีพระยาเพชรพิไชยและพระยาสามภพพ่ายเป็นนายงาน กรมขุนราชสีหวิกรมเป็นนายช่าง สร้างแล้วเสร็จเมื่อปี พ.ศ. 2402
ในรัชสมัยพระบาทสมเด็จพระจุลจอมเกล้าเจ้าอยู่หัว พระอภิเนาว์นิเวศน์ชำรุดทรุดโทรมมากยากที่จะซ่อมแซมได้ จึงจำเป็นต้องรื้อหมู่พระที่นั่งลงทั้งหมด และไม่ได้มีการสร้างพระอภิเนาว์นิเวศน์ขึ้นอีก เนื่องจากสถานที่ไม่เอื้ออำนวย อย่างไรก็ตาม พระองค์ทรงพระกรุณาโปรดเกล้าฯ ยกนามพระที่นั่งบางองค์ภายในพระอภิเนาว์นิเวศน์มาตั้งเป็นนามพระที่นั่งภายในพระราชวังดุสิตด้วย
สถาปัตยกรรม

เนื่องจากพระบาทสมเด็จพระจอมเกล้าเจ้าอยู่หัวทรงตั้งพระราชหฤทัยที่จะใช้พระอภิเนาว์นิเวศน์เป็นสถานที่รับแขกบ้านแขกเมือง รวมทั้งจัดแสดงเครื่องบรรณาการที่ประเทศแถบยุโรปส่งมาถวาย ดังนั้น พระองค์จึงทรงสร้างพระอภิเนาว์นิเวศน์ด้วยสถาปัตยกรรมแบบตะวันตกเป็นหลัก และมีการตกแต่งบางส่วนด้วยสถาปัตยกรรมแบบไทยและแบบจีน อย่างไรก็ตาม พระอภิเนาว์นิเวศน์นั้น ได้ถูกรื้อลงไปตั้งแต่ในรัชสมัยพระบาทสมเด็จพระจุลจอมเกล้าเจ้าอยู่หัว ดังนั้น สถาปัตยกรรมของพระอภิเนาว์นิเวศน์นั้นจึงอาศัยภาพถ่ายเพื่ออธิบายรูปแบบสถาปัตยกรรมเท่านั้น
สถาปัตยกรรมแบบตะวันตกที่สามารถพบเห็นได้ทั่วไปนั้น คือ รูปทรงของอาคารต่าง ๆ หลังคาจะแบนและล้อมด้วยลูกกรงประดับด้วยโคมไฟที่หัวเสาระเบียงโดยรอบ นอกจากนี้ หลังคายังเป็นแบบหน้าอุด กล่าวคือ ไม่มีการยื่นชายคาออกมาบังแดดบังฝนให้กับพระบัญชร (หน้าต่าง) ในตอนล่าง ส่วนสถาปัตยกรรมแบบจีนนั้นสามารถพบได้บริเวณหลังคา ซึ่งจะใช้กระเบื้องจีนและใช้วิธีการปั้นปูนเป็นทางยาวเชื่อมกันระหว่างแผ่นกระเบื้องและยกสันหลังคาให้สูง พร้อมทั้งเขียนลายคล้ายลายจีนด้วย และสถาปัตยกรรมแบบไทยนั้นพบได้บริเวณซุ้มพระทวาร (ประตู) และพระบัญชร (หน้าต่าง) ของพระที่นั่งอนันตสมาคม
นายเอ.บี.กริสโวลด์ ได้กล่าวถึงสถาปัตยกรรมของพระอภิเนาว์นิเวศน์ว่า "พระบาทสมเด็จพระจอมเกล้าเจ้าอยู่หัว ทรงเป็นนักก่อสร้างที่สำคัญ พระองค์โปรดดัดแปลงสถาปัตยกรรมแบบยุโรปให้เข้ากับความต้องการของชาวไทย ที่โปรดมาก คือ อาคารปูนปั้นชั้นเดียวที่เย็นสบาย มีหลังคาเป็นริ้วและมีแนวสันอยู่ด้านหน้า อาคารแบบนี้มีลักษณะคล้ายกับการฟื้นฟูสถาปัตยกรรมแบบกรีกรุ่นหลังในแคว้นคาโรไลนาตอนใต้ (South Carolina) และแคว้นหลุยเซียนา (Louisiana) ในสหรัฐอเมริกา แต่มีรูปร่างเรียบ ๆ กว่า สถาปัตยกรรมในรัชสมัยพระบาทสมเด็จพระจอมเกล้าเจ้าอยู่หัวตกแต่งด้วยลวดลายเครื่องประดับแบบจีนอย่างงดงาม ลวดลายแบบนี้เป็นที่นิยมกันมากในรัชกาลก่อน การผสมกันเช่นนี้ได้สัดส่วนและสวยงาม ไม่สู้แปลกประหลาดเหมือนดังที่อาจคาดคิด ทั้งนั้นเพราะส่วนผสมก็เป็นเช่นเดียวกับชิปเป็นเดล (Chippendale) คือ เครื่องเรือนของประเทศอังกฤษในพุทธศตวรรษที่ 23 แสดงการผสมของศิลปะหลายแบบนั่นเอง"